Hobro IK står foran et utrolig vigtigt forår i ALKA Superligaen. Holdet ligger sidst i ligaen med fem point op til nærmeste konkurrent, og derfor har de blå-gule nu hentet forstærkning til holdet i form af den 29-årige midterforsvarer Babajide Ogunbiyi. Klubben har indgået en halvanden årig aftale med den 193 centimeter høje amerikansk-nigerianske forsvarsspiller, der tidligere har tørnet ud for Vendsyssel FF og Viborg FF. Han kommer til klubben på en fri transfer, da han havde kontraktudløb med Viborg FF den 31. december 2015. Det er simpelthen en ønskesigning for os - Vi har haft et godt øje til Babajide i flere år. Han er stærk i nærkampe og med hovedet, og derfor minder han om de midterforsvarere vi har i forvejen. Det er simpelthen en ønskesigning for os, siger sportschef Jens Hammer Sørensen fra Hobro IK i en pressemeddelelse. Med Babjide Ogunbiyi får Hobro IK styrket midterforsvaret, der i efteråret 2015 var svækket af en langvarig skade hos Anders Egholm, hvor Mads Justesen og Thomas Hansen i stedet udgjorde forsvarsduoen i 13 ud af 18 kampe. Babajide Ogunbiyi er den første tilgang til Hobro IK efter, at transfervinduet er åbnet. Til gengæld er der allerede taget afsked med Rasmus Ingeman, Ronald Pfumbidzai samt Adama Tamboura.

Referat:
Hobro IK har indgået en aftale for halvandet år med den 29-årige midterforsvarer Babajide Ogunbiyi, der senest har været på kontrakt i Viborg FF.